Държавен вестник, бр. 35, 2026 г., стр. 5

БРОЙ  35	
Д Ъ Р Ж А В Е Н  В Е С Т Н И К 	
СТР.  5  
се решават от Смесения комитет. В случай 
че Смесеният комитет не е в състояние да 
реши споровете, същите ще се решават чрез 
преговори между договарящите страни.
Член 13
Предоставяне на копия от Споразумението 
на трети страни
Договарящите страни ще предоставят 
копия от влязлото в сила Споразумение и 
от последващите двустранни споразумения 
на Европейската комисия и европейските 
финансиращи институции. 
Член 14
Валидност
1. Настоящото Споразумение се сключва 
за неопределен срок. 
2. По всяко време една от договарящите 
страни може да денонсира това споразумение, 
като уведоми за това другата договаряща 
страна по дипломатически път. Действието на 
споразумението се прекратява след изтичането 
на 180 дни, считано от датата на получаване на 
уведомлението от другата договаряща страна.
Член 15
Изменение на Споразумението
По взаимно писмено съгласие на договаря­
щите страни, постигнато по дипломатически 
път, в това Споразумение могат да бъдат 
внесени изменения и допълнения, които се 
оформят в отделни протоколи. Същите са 
неразделна част от Споразумението и влизат 
в сила по реда, предвиден в чл. 16 от настоя­
щото Споразумение.
Член 16
Влизане в сила
Споразумението подлежи на ратификация 
и влиза в сила от датата на получаване на 
втората нота, с която договарящите страни 
взаимно се уведомяват, че изискванията на 
вътрешното им законодателство за влизане 
на Споразумението в сила са изпълнени.
Подписано в Гюешево, Република Бълга­
рия, на 6 ноември 2025 г. в два оригинални 
екземпляра, всеки един на официалните 
езици на договарящите страни – български 
език съгласно Конституцията на Република 
България и македонски език съгласно Консти­
туцията на Република Северна Македония, и 
на английски език, като и трите текста имат 
еднаква сила.
За правителството на 
Република България:
Гроздан Караджов,
заместник министър-
председател и министър 
на транспорта и 
съобщенията
За правителството на 
Република Северна Македония:
Александър Николоски,
заместник министър-
председател и министър
на транспорта 
1711
НАРЕДБА № 3
от 27 март 2026 г.
за метеорологичното осигуряване на въздушна 
навигация за гражданското въздухоплаване
Г л а в а  п ъ р в а
ОБЩИ РАЗПОРЕДБИ
Чл. 1. (1) С тази наредба се определят 
правилата, изискванията и задълженията за 
предоставяне на метеорологично осигуря­
ване на въздушна навигация за нуждите на 
гражданското въздухоплаване във въздушното 
пространство на Република България.
(2) Метеорологичното осигуряване се пре­
доставя в съответствие с изискванията на:
1. Регламент (ЕС) 2024/2803 на Европей­
ския парламент и на Съвета от 23 октомври 
2024 г. за реализирането на Единното ев­
ропейско небе (Регламент (ЕС) 2024/2803)
(ОВ, L 2024/2803, 11.11.2024);
2. Регламент за изпълнение (ЕС) 2017/373 
на Комисията от 1 март 2017 г. за определяне 
на общи изисквания за доставчиците на услуги 
и надзора при управлението на въздушното 
движение/аеронавигационното обслужване 
и други мрежови функции за управление на 
въздушното движение, за отмяна на Регламент 
(ЕО) № 482/2008 и на регламенти за изпъл­
нение (ЕС) № 1034/2011, (ЕС) № 1035/2011 
и (ЕС) 2016/1377, както и за изменение на 
Регламент (ЕС) № 677/2011 (Регламент (ЕС) 
№ 2017/373) (ОВ, L 62, 8.03.2017);
3. Регламент за изпълнение (ЕС) № 923/2012 
на Комисията от 26 септември 2012 г. за 
определяне на общи правила за полетите и 
разпоредби за експлоатация относно аерона­
вигационните услуги и процедури и за из­
менение на Регламент за изпълнение (ЕС) 
№ 1035/2011 и регламенти (ЕО) № 1265/2007, 
(ЕО) № 1794/2006, (ЕО) № 730/2006, (ЕО) 
№ 1033/2006 и (ЕС) № 255/2010 (Регламент 
(ЕС) № 923/2012) (ОВ, L 281, 13/10/2012);
4. Закона за гражданското въздухоплаване 
(ЗГВ);
5. стандартите и препоръчителните прак­
тики на Международната организация за 
гражданско въздухоплаване (International Civil 
Aviation Organization, ICAO) и на Световната 
метеорологична организация (СМО);
6. регионалните аеронавигационни спо­
разумения (РАНС). 
Чл. 2. Аеронавигационното метеороло­
гично осигуряване включва дейностите по 
предоставяне на метеорологично обслужване, 
както и дейностите по регулиране и надзор 
на метеорологичното обслужване.
Чл. 3. Метеорологичното обслужване се 
предоставя за въздушното пространство над 
територията на Република България, вклю­
чително над вътрешните и териториалните 
є води, както и над други територии, ако